Aiskrim

Aiskrim ( serapan Inggeris ice cream "air batu putar") adalah sejenis makanan beku dibuat dari hasil tenusu seperti krim (atau bahan sejenisnya) dicampurkan dengan perasa dan pemanis. Campuran ini didinginkan dengan mengacau sambil dikurangkan suhunya untuk mencegah pembentukan kristal ais besar. Secara tradisi, suhu dikurangkan dengan meletakkan campuran aiskrim ke sebuah bekas yang dimasukkan ke dalam campuran ketulan ais dan garam. Garam membuat air dapat berada di bawah titik beku air tulen. 

Walaupun istilah aiskrim sering digunakan untuk menunjuk kepada pencuci mulut beku dan makanan ringan, tapi sebenarnya khas digunakan untuk menunjuk kepeda pencuci mulut beku dan makanan ringan yang terdiri dari lemak susu. Banyak negara, termasuk Amerika Syarikat, mengehadkan penggunaan istilah tersebut berdasarkan kuantiti kandungan asas makanan tersebut.

Aiskrim moden komersil dibuat daripada campuran bahan di bawah ini:
 10-16% lemak susu
 9-12% susu pejal tanpa lemak: komponen ini, juga dikenali dengan serum pejal, mengandung protein (kasein dan protein wei) dan karbohidrat (laktosa) ditemukan dalam susu
 12-16% pemanis: biasanya gabungan sukrosa dan/atau pemanis sirap jagung berdasarkan-glukosa
 0.2-0.5% penstabil dan pengemulsi, misalnya agar atau karagin yang diambil dari rumpai laut
 55%-64% air yang berasal dari susu padat atau bahan lainnya.

Bahan-bahan ini membentuk bahagian pepejal aiskrim yang kecil pada produk akhir, yang selebihnya merupakan udara yang dimasukkan sewaktu proses pemutaran bahan-bahan ini. Aiskrim yang mempunyai harga yang murah diperolehi daripada bahan-bahan yang murah serta kemasukan udara yang lebih banyak sehingga 50% isipadu produk akhir.

Aiskrim datang dalam pelbagai jenis perisa, seringklainya dengan bahan tambahan seperti kepingan coklat, kekacang, buah-buahan dan gula-gula kecil. Antara perisa aiskrim yang kerap dijual di pasar-pasar adalah perisa vanila, coklat, strawberi, and Neapolitan (gabungan ketiga-tiga perisa tersebut).

Lihat juga 
 Aiskrim goreng
 Loli ais

Rujukan 

Sumber utama
 David, Elizabeth (1994). "Harvest of the Cold Months: the Social History of Ice and Ices". London: Penguin. ISBN 0-14-017641-1 .

Pautan luar 

 The Complete Guide To Ice Cream
 Ice Cream History and "who really invented the ice cream cone?" 
 Great free downloadable guide to how to make ice cream from Quamut.com 
 Cooking with Chemistry, Liquid Nitrogen Ice Cream 
 Frozen Custard the Milwaukee Secret. 

 
Produk tenusu
Pencuci mulut